പറവൂര്, അങ്കമാലി ബ്ലോക്ക് പഞ്ചായത്തുകളില് ഇനി സാറും മാഡവും ഇല്ല പറവൂര്അങ്കമാലി: പറവൂര്, അങ്കമാലി ബ്ലോക്ക് പഞ്ചായത്ത് ഓഫീസുകളില് എത്തുന്നവര് ഇനി ആരെയും സാര് എന്നോ മാഡം എന്നോ വിളിക്കേണ്ടതില്ല. പകരം ഉദ്യോഗസ്ഥരുടെയും ഭരണാധികാരികളുടെയും പേരുകളും ഔദ്യോഗിക സ്ഥാനവും എഴുതി വച്ചിരിക്കുന്നത് അനുയോജ്യമായ രീതിയില് ഉപയോഗിക്കാം. സേവനങ്ങള്ക്കുള്ള കത്തിടപാടിലും അപേക്ഷയിലും ഇനി മുതല് അപേക്ഷിക്കുന്നു, അഭ്യര്ത്ഥിക്കുന്നു എന്നിവയ്ക്കു പകരമായി അവകാശപ്പെടുന്നു, താത്പര്യപ്പെടുന്നു എന്നീ വാക്കുകള് ഉപയോഗിക്കാമെന്ന് പറവൂര് ബ്ളോക്ക് പഞ്ചായത്ത് പ്രസിഡന്റ് സിംന സന്തോഷ് പറഞ്ഞു. ഇത്തരം അപരിഷ്കൃത വാക്കുകള് ഉപയോഗിക്കാത്തതിന്റെ പേരില് അവകാശങ്ങളോ, സേവനങ്ങളോ നിഷേധിക്കപ്പെടുന്ന സാഹചര്യമുണ്ടായാല് ബന്ധപ്പെട്ടവര്ക്ക് പരാതി നല്കാമെന്നും പ്രസിഡന്റ് അറിയിച്ചു. അങ്കമാലി ബ്ലോക്കില് സാര്, മാഡം വിളി നിറുത്തലാക്കുന്നതു സംബന്ധിച്ച് പാറപ്പുറം ഡിവിഷന് അംഗം കെ.വി. അഭിജിത്ത് അവതരിപ്പിച്ച പ്രമേയം ബ്ലോക്ക് കമ്മിറ്റി പാസാക്കുകയായിരുന്നു.